Serbscy gymnaziasća a dalši z oratorijom „Podlěćo“ zahorili
Róžant (CRM/SN). Po jara wuspěšnym předstajenju našočasneho duchowneho oratorija „Serbske jutry“ přez serbske chóry a orchester SLA w Drježdźanach a Budyšinje skutkowaše wčerawši poskitk chóra 1. serbskeje kulturneje brigady Budyšin ze solistami a samsnym orchestrom w Róžeńčanskej putniskej cyrkwi zaso kaž magnet. Znowa steješe cyrkwinski hudźbny direktor Friedemann Böhme za dirigentskim pultom, štož zaruči tež Korle Awgusta Kocorowemu oratorijej „Podlěćo“ z cyklusa „Počasy“ po dźensnišich kriterijach płaćiwu interpretaciju. Po klawěrnej předłoze komponista běše Würzburgski hudźbnik Christian Kabitz nětko tež za tule twórbu Kocora nowu orchestrowu wersiju stworił, kotraž zdawa so předstawam tajkeje kompozicije z doby romantiki přiměrjena być.
Chór Łužyca na Worcynskim hrodźe koncertowałWorcyn (CRM/SN). Jedne z najwoblubowanišich zetkanišćow Serbow a Serbowkow wuchodnje Budyšina je Worcynski hród. Po politiskim přewróće bě Alfred hrabja ze Solms-Sonnewalde historiski twar swojich potomnikow, w kotrymž běše hišće dźěćatstwo přežiwił, restawrować dał.Tuchwilu přebywa hrabja, přez lětdźesatki ze swójbnymi w Nižozemskej bydlacy, zaso w swojej starej domiznje. Minjeny pjatk wječor wuži wón składnosć, lubych serbskich hosći, wopytowarjow z wokolnych wsow a wosebje delnjoserbski chór Łužyca wosobinsce witać. Něštožkuli serbskeho zwosta jemu z młodych lět w pomjatku, štož wědźeše mjeztym pola agilneje wučerki Róže Pinkawineje wukmanić. Njeběše to jeno přećelna a wutrobna gesta, ale zdobom wulka překwapjenka wšitkim přitomnym.
SJ Njebjelčicy– ST Wóslink/Skaskow 7:0 (3:0)Zestawa domjacych: Wićaz – Hrjehor, Kral, Zeller (54. Pawlik), Hommel, Šołta (54. Dubaw), Janca, Hoelzel, Hanuza, Čornak (59. Korjeńk), LejnartPři horcym wjedrje padachu wrota w poslednjej domjacej hrě koparjow Njebjelčanskeje SJ w sezonje kaž zrałe płody. Na jednej stronje njebě přećiwnik z Wóslinka/Skaskowa runjewon přesylny kontrahent, na tamnej stronje Njebjelčenjo tónraz zaměrnje wo wrota wojowachu. Tak bě partija do přestawki z 3:0 hižo rozsudźena. Wo to postarali běchu so Robert Lejnart (11.), Jakub Šołta (17.) a Gabriel Čornak (41.). Dalše wulkej móžnosći měještaj Šołta hižo w prěnjej mjeńšinje, jako třěli z połneho běha do łaty hóstnych wrotow, a Tomy Hommel po rjanym soloběhu, jako misny wón klětku přećiwnika jenož wo centimetry.
W dołhich rynkach su so ludźo dźensa při Hamburgskej Połobskej filharmoniji nastupili, zo bychu lisćiki za koncerty přichodneje hrajneje doby 2017/2018 dóstali. Někotři mějachu samo campingowe stólcy sobu. Spektakularny dom běchu w januaru wotewrěli. Zarjadowanja su stajnje wupředate. Foto: dpa/Christina Sabrowsky
Kajki přichod změje město?Wojerecy. Ze strukturnej změnu we Wojerecach zaběra so podijowa diskusija Herberta Wehneroweho kubłanskeho skutka za komunalnu politiku jutře, wutoru, we 18.30 hodź. we Wojerowskej bibliotece Brigitty Reimann na Bonhhoefferowej 6. Při tym póńdźe wo prašenje, kak wupada přichod města. Zajimcy móža sobu diskutować, kak móhli politika, towarstwa, hospodarstwo a tež ludźo strukturnu změnu wobliwować. Z hosćom budu statny sekretar w sakskim hospodarskim ministerstwje Stefan Brangs, prof. Heike Jacobsen z Braniborskeje techniskeje uniwersity a jednaćel Hospodarskeje iniciatiwy Łužica (WiL) Klaus Aha.
Po ryzy serbskim wašnju staj so sobotu Marian Wjenk a Sofija Wróblec z Wotrowa zmandźeliłoj. Braška Beno Šołta wjedźeše jeju a kwasnych hosći do Wotrowskeje cyrkwje, hdźež farar Tomasz Dawidowski młody por zwěrowa. Rjane motiwy skićachu so na to w Ramnowskim hrodźe, hdźež bě wobjed, a na kwasnej hosćinje w Bukowcu. Foto: Sarah Riedel
W časach, hdyž su pěstowarske městna dźeń a požadaniše a někotražkuli młoda mać za móžnosću pyta, swoje dźěćo derje zastarane měć, su dnjowe maćerje posledni wućek a pomoc.Jaseńca (JK/SN). Před dobrymi dźesać lětami je so Gabriela Měrćinkowa rozsudźiła, stać so z kubłarku. Jako dnjowna mać chcyše pomhać, dźěći w předšulskej starobje derje zastarać a staršim kaž tež přećeženym zjawnym pěstowarnjam zmóžnić, swoje winowatosće spjelnić. Wobžarowała Jasčanka swój rozsud ani wokomik njeje, byrnjež so swójbni tehdy na wosebite wobstejnosće hakle zwučić měli. Minjeny lětdźesatk je wona 37 dźěći na puć do zakładneje šule přihotowała. Wšědnje zastaruje pjeć pjerachow a skići jim runje tajke wuměnjenja kaž zjawna pěstowarnja.Na jubilejny swjedźeń minjeny pjatk přichwatachu starši dźěći, kotrež Měrćinkowa wokomiknje hlada, ale tež ći, kotřiž su swojich najmjeńšich w dobrymaj rukomaj zamołwiteje a dobreje kubłarki derje zastaranych wědźeli. ...
Praha (ČŽ/K). Přerězna měsačna mzda je w Čěskej w lětušim prěnim kwartalu wo nic mjenje hač 5,3 procenty přiběrała a wučinja nětko 2 889 krónow. To wozjewi tele dny Čěski statistiski zarjad (ČSÚ). Porno poslednjemu kwartalej lěta 2016 su mzdy spěšnišo stupali. „Zo mzdy takle nahladnje přibywaja, ma za přičinu předewšěm mału bjezdźěłnosć. Ta je na rekordnje nisku kwotu spadła a je w Čěskej najmjeńša mjez krajemi Europskeje unije. Hladanje předewzaćow tež za mjenje kwalifikowanymi dźěłowymi mocami přisporja mzdy tež mjenje zasłužacym sobudźěłaćerjam, hódnoći pozitiwne połoženje ekonom Komercneje banki Viktor Zeisel. Dobru powěsć ma ČSÚ tohorunja nastupajo hospodarstwo kraja. Te je w prěnim kwartalu 2017 wo 2,9 procentow zrostło a tak wo 1,3 procenty wjac hač w předchadźacym kwartalu. Hłownje eksport je k tomu znowa přinošował, přibywši w prěnim štwórćlěće 2017 wo 5,4 procenty. „Lokomotiwa“ wostawaja při tym awtomobilownje, w prěnim rjedźe wozydła najwšelakorišich typow Škody. Ale tež che ...
Žaneje prócy njejsu so čłonojo a čłonki domizniskeho towarstwa Radiška bojeli, zo bychu dźeń wotewrjenych duri sobotu popołdnju w Stróžanskim šulskim muzeju „Korla Awgust Kocor“, gmejna Malešecy, přihotowali. Sieghard Kozel (na foće) bě rólu wjesneho wučerja přewzał. Zamołwita za muzej Marlis Konjechtec staraše so wo dźěći. Wona swoje přesłapjenje njezamjelča: „Smy wjace ludźi wočakowali.“ Rjane wjedro bohužel njeje bohatemu wopytej šulskeho muzeja polěkowało. Foto: Jurij Helgest
ces_Latn szl_Latn szl_Latn pol_Latn bos_Latn szl_Latn szl_Latn szl_Latn hrv_Latn szl_Latn